  Майя Бывальцева 6-тӥ инвожое Ижкарысь «Открытый сад» паркын Пушкинлэн вордскемез дырысен 222 ар тырмонлы сӥзем Пушкин-фест ортчоз. Карын улӥсьёс понна суреданъя вожвылъяськон, концерт-трибьют но мукет ужрадъёс. Со сярысь фестивалез радъясьёс ивортӥзы. Ижкарын улӥсьёс «коллективное искусство» амалэн Александр Пушкинлэсь бадӟым портретсэ кылдытонэ пыриськыны быгатозы. Ӵошен суредан но крезьгуро концерт 15 часын кутскозы Со сяна, пичиез но, бадӟымез но аслэсьтыз суредзэ «Пушкин в Ижевске!» вожвылъяськонэ ыстыны быгатэ. Устооссэ ужъёсты открыткаос вылын печатлалозы, озьы ик интыысь-интые выжись адӟытонэ поттозы. Сое Ижкарын, Россиысь но дуннеысь каръёсын творчествоя интывылъёсын возьматозы. Фестивальлэн радлыкеныз, озьы ик ужрадъёсы пыриськон понна гожтӥськыны татын луоз. Озьы ик фестиваль дыръя «Пушкин на Живой планете» калыккуспо марафонлэн эфираз потыны чакламын. 6-тӥ инвожое со Россиысь, Франциысь но мукет кунъёсысь каръёсын ортчоз.  Тегъёс: Мерлык Лулчеберет Ижкар Удмуртия фестиваль  